-Μπορείς να κλαψουρίζεις πιο σιγά; -Θα μελετάς πιο σιγά;
Αν δεν βρω μια σούπερ δουλειά,
οι γονείς μου θα μάθουν το ψέμα, και ξόφλησα.
Μπίλι, εγώ έχω ξοφλήσει ήδη.
Με παράτησαν, με πέταξαν έξω απ' το σπίτι
κι η κόρη μου, αντί να φέρει τσιπς στον αδίκως κατηγορούμενο μπαμπά της,
έχει φάει κόλλημα με το βιογραφικό της εν μέσω διακοπών.
Με άδεια χειρισμού σκάφους και κυνηγετική πιστοποίηση,
ίσως αλλάξει το παιχνίδι.
Δεν ήθελα να το κάνω αυτό, αλλά δεν μου άφησες επιλογή.
-Σε ποιον γράφεις; -Η Μέιζι μάς κάλεσε σε δείπνο.
Εγώ χρειάζομαι σνακ κι εσύ να τσιλάρεις.
Μα έχω εξετάσεις!
Δεν παίζω το φύλλο του νεκρού μπαμπά, αλλά είναι η επέτειος του θανάτου του,
κι η Μέιζι θέλει να γιορτάσουμε σκορπίζοντας την τέφρα του.
Στο αποχωρητήριο; Τον μισούσες.
Αυτόν, όχι τα αγαπημένα του φαγητά.
Λουκανικοπιτάκια, το ντιπ φασολιών της γιαγιάς, Dirty Banana.
Ένα γευστικότατο κοκτέιλ με ρούμι για να ξεχάσεις τη δουλειά, μάνα μου.
Η "μάνα" σου είναι ανήλικη και θέλει δουλειά!
Θα βοηθήσει η Μέιζι.
Θα ξέρει κανέναν αχώνευτο οικολόγο ινφλουένσερ
να σου κάνει κατάσταση.
ΑΪΒΙ ΜΠΟΡΟΥΜΕ ΝΑ ΜΙΛΗΣΟΥΜΕ;
ΓΙΑ ΤΟ ΠΑΡΤΙ;
ΝΙΩΘΩ ΚΑΠΩΣ
-Θα έρθω, αν μου βρει δουλειά η Μέιζι. -Ναι;
Πού να βάλεις στο στόμα σου ένα Dirty Banana.
Τ' άκουσες! Είναι αργά πια!
Είστε εδώ;
Γιατί έφερες πατημένα φρούτα;
Γιατί δεν πας σε δείπνο μ' άδεια χέρια.
Άσε που όταν πάω στο βενζινάδικο, φτύνουν στη γρανίτα μου.
Ο Μάρκους καπνίζει και το γεύομαι.
Ευχαριστώ πολύ που ήρθατε.
Ο μπαμπάς θα χαιρόταν πολύ.
Μόνο που είναι πεθαμένος.
Η ΛΙΜΝΗ
Μωρό μου!
Ξέρω πόσο δύσκολη μέρα είναι για σένα.
Φέραμε χουρμάδες.
Δεν πίστευα ότι γινόταν πιο θλιβερή η μέρα.
Μαμά, καθίστε να χαλαρώσετε με την Μπίλι,
κι εγώ με τον Τζάστιν πάμε στην κουζίνα.
Τέλεια.
Θα φτιάξουμε τον βωμό.
-Βοήθεια! -Συγγνώμη.
Θεέ μου.
Πού είναι ο Όπαλ κι ο Βίκτορ;
Στην πόλη.
Ο Όπαλ πήρε πολύ βαριά τον θάνατο του Ντέρικ.
Φορούσε μαύρα έξι μήνες.
Ξέρεις κανέναν διευθύνοντα σύμβουλο περιβαλλοντικής οργάνωσης
που να θέλει φοιτήτρια; Η Μπίλι θέλει δουλειά.
-Κι η δεντροφύτευση; -Δεν της βγήκε.
Μ' είχε απορροφήσει τόσο ο Ράιλι, που δεν πρόσεξα ότι βασανιζόταν.
Θα κάνω μερικά τηλέφωνα.
-Ναι; -Αλλά θέλω μια χάρη.
Μιλάμε για λαθρεμπόριο, απάτη ή εκβιασμό;
Κάνε τη μαμά να ομολογήσει ότι έκαψε το λεμβοστάσιο.
-Έλα, ρε Μέιζι! -Είχες δίκιο.
Υπάρχει εμπρηστής. Η μητέρα μου!
Απόδειξη, το βιντεάκι!
Όχι, σου είπα ότι δεν ξαναπαίζω με τη φωτιά.
Ήρθα μόνο για να βρεις μια δουλειά στην Μπίλι.
-Έμεινε εδώ για χάρη μου... -Κι απολύθηκε.
Αν θες να βοηθήσω την Μπίλι, βοήθα με να αποδείξω πως η μαμά έβαλε τη φωτιά.
Σκέψου το.
Είπε ότι πεθαίνει αφότου ανακοίνωσες τον γάμο.
Μετά, έβαλε την Τζέιν να κλείσει το λεμβοστάσιο.
Μετά, μπήκε στα μουλωχτά με ξένο πουκάμισο πριν απ' τα βεγγαλικά.
Όλα αυτά για τα λεφτά της πώλησης του οικοπέδου.
Έχεις αποδείξεις;
Θα έχω με την ομολογία,
κι η μελοδραματική σου ενέργεια θα βοηθήσει να την αποσπάσεις.
Η Μίμζι ψοφάει για θεάματα.
Δεν υπάρχουν ιδανικότερες συνθήκες.
Είναι η επέτειος του θανάτου του μπαμπά, και στο ημίφως
έχεις μια φευγαλέα ομοιότητα με τον Ντέρικ.
Με την Μπίλι εδώ, η μαμά ίσως νιώσει ενοχές για πρώτη φορά.
Θεέ μου, δεν ξέρω, Μέιζι.
Τελευταία φορά που έκανα κάτι τέτοιο, έφυγε ο Ράιλι.
Απόδειξε ότι ήταν εμπρησμός. Και ασφάλεια και λεφτά από την πώληση για την επιτροπή.
Ο Ράιλι θα γυρίσει στον ήρωα.
Εσύ τι θα κερδίσεις;
Πολεμοφόδια για να εκβιάσω τη μητέρα.
Θα μου παραχωρήσει το σπίτι και θα την ξεφορτωθώ διά παντός!
Πρέπει να ρίξω την ιδέα της οικογενειακής ψυχοθεραπείας
ως επιλογή πριν απ' τον εκβιασμό.
Σκέψου την Μπίλι.
Ξέρω τους ανθρώπους του Ντι Κάπριο και δουλεύουν με θαλάσσια χελωνάκια.
Καλά!
Θα το κάνω. Για την Μπίλι.
Και για τα περισσεύματα.
Σίγουρα θες να φας μαγιονέζα; Δεν ξέρω.
ΣΤΗ ΜΝΗΜΗ ΤΟΥ ΝΤΕΡΙΚ ΛΑΒΤΖΟΪ 1954-2015
Πάνε οκτώ χρόνια απ' τον θάνατο του Ντέρικ,
κι είχα τόσο πολλούς δημιουργικούς εραστές έκτοτε,
μα ακόμη μου λείπει.
Μακάρι να είχατε γνωριστεί.
Ναι. Πώς ήταν;
Σαν τον Τζάστιν.
Διαρκώς έτρεχε.
Οι γιατροί το έλεγαν "προπόνηση μαραθωνίου".
Μα ποιος θέλει να τον χωρίζουν 42 χιλιόμετρα απ' τη γυναίκα του;
Πώς πάει η φασούλα με την πρακτική;
Βασικά, αποφάσισα να μείνω εδώ και να φυτεύω δέντρα.
Αλλά με ξαπόστειλαν.
Ναι, κι εμένα μ' έχουν ξαποστείλει άπειρες φορές.
Πάντα κατάφερνα να το γυρίσω υπέρ μου, όμως, ή σε διακανονισμό.
Αν δυσκολεύεσαι, μπορώ να σου δανείσω μετρητά
όταν πάρω το μερίδιο απ' το λεμβοστάσιο.
Δεν είναι τα λεφτά, αλλά οι γονείς μου.
-Αν το μάθουν... -Ελπίζω να 'ναι ζώδια του αέρα.
ΦΟΡΕΣΤ ΦΡΕΣΚΙΑ ΠΑΡΤΙΔΑ. ΘΑ ΤΕΣΤΑΡΕΙΣ;
Δεν έκατσε η δουλειά;
Όχι ακόμη.
Να μάθουμε πότε;
Γεια! Ένα Dirty Banana προς τιμήν του πεθαμενότατου μπαμπάκα.
Τώρα πίνω μόνο Βυζιά Αγγέλου, να πάρω μια γεύση για τα μελλούμενα.
Ξέρεις ημέρα, ώρα και τόπο γέννησης της Μπίλι;
Εκεί ήσουν.
Ναι, αλλά δεν θα την κρατούσες. Δεν ήθελα να επενδύσω υπερβολικά.
Έχεις δει το iPad μου;
Θα κάνω τον αστρολογικό χάρτη της Μπίλι.
Γιατί;
Διότι είναι κατά 50% εσύ, και πιστεύω πως αν της δείξω
ότι έχει άτυχο άστρο, δεν θα την τσούζει τόσο.
Θεέ μου, τι μέρα κι αυτή, έτσι; Απίστευτα βάναυση.
-Σκάει σε κύματα. -Κι εμένα μου λείπει ο μπαμπάς σου.
-Δεν είναι αυτό. Είναι... -Που απολύθηκε η Μπίλι;
-Όχι, είναι... -Που έφυγε ο Ράιλι;
Όχι.
Που δεν σου στεριώνει σχέση επειδή αγαπάς το τραύμα σου;
-Όχι! -Πες το, λοιπόν.
Ερευνούν τη φωτιά στο λεμβοστάσιο,
κι οι Αρχές υποπτεύονται εμπρησμό, κι όλα τα στοιχεία, Μίμζι,
δείχνουν εμένα. Είναι τρελό.
-Στημένο. -Όντως έχεις ύποπτο βλέμμα.
-Κι η στάση σου είναι του ασώτου. -Δεν το έκανα! Είμαι αθώος.
Δεν ξέρω τι θα κάνω. Δεν μπορώ να πάω φυλακή.
Ούτε να χάσω άλλο χρόνο με την Μπίλι τώρα που την ξαναβρήκα.
Δεν θα χρειαστεί.
Εγώ το έκανα.
Αλήθεια;
Πώς ήμουν; Πειστική;
-Πολύ. -Τέλεια!
Πάρε τις Αρχές.
Να πάρω τις Αρχές επειδή το έκανες εσύ;
-Ευχαρίστως να το πω. -Επειδή το έκανες;
Αυτό θα πω στους μπασκίνες.
Δηλαδή, θα πεις ότι το έκανες, αλλά δεν το έκανες
ή όντως το έκανες, μα... Συγγνώμη, μπερδεύτηκα.
Ο εμπρησμός δεν αξίζει τη δερματική δυσφορία.
Μα ακόμη κι αν δεν έκαψα το λεμβοστάσιο, ευχαρίστως θα το πάρω πάνω μου.
Θα 'χω πεθάνει μέχρι τη δίκη.
Μα θέλω ο Όπαλ να τονίσει τη γενναιότητά μου στον επικήδειό του.
Θέλω να με υποδυθεί η Λίλι Τζέιμς.
Ήταν καταπληκτική ως Πάμελα Άντερσον.
Μάλλον θα περιμένουμε να κάνουν κίνηση οι μπασκίνες.
Σκέψου μήπως ομολογήσεις εσύ.
Η φυλακή θα σου κάνει πολύ καλό.
Θα φτιάξεις κορμί και θα γνωρίσεις και κανέναν.
Προτιμάς την πάνω ή την κάτω κουκέτα;
Αναλόγως τι έφαγα εκείνο το πρωί.
ΑΪΒΙ ΜΕ ΑΠΟΦΕΥΓΕΙΣ;
ΕΠΕΙΔΗ ΣΕ ΦΙΛΗΣΑ;
Ή ΕΠΕΙΔΗ ΣΕ ΑΠΕΛΥΣΑ;
Θες βοήθεια με κάτι;
Με βοηθάς να θάψω τη μητέρα και να φέρω πίσω τον γιο μου;
Πλάκα κάνω.
Λοιπόν, πώς τα πάει ο Κίλιαν;
Κάνει πρακτική στη Ναόμι Κάμπελ του Χονγκ Κονγκ.
Ίσως καταλήξει στο Μιλάνο για την Εβδομάδα Μόδας.
Ναι, καλή φάση.
Καλή φάση οι πρακτικές, έτσι;
Ανάμεσα σε πόσους σε επέλεξε το Εθνικό Κλιματολογικό Ινστιτούτο;
Ξέρεις τώρα, ήταν απ' όλη τη χώρα.
Ο πρώτος επιλαχών σού χρωστάει κέρασμα.
Μοιάζει περίεργο να παρατάω την πρακτική για να φυτεύω δέντρα,
αλλά η αποψίλωση είναι υπαρκτή κι ήθελα να κάνω τη διαφορά.
Με την απόλυση;
Είσαι τυχερή, γιατί συμβουλεύω μια στάρταπ τσαντών με ουδέτερο ισοζύγιο άνθρακα,
και πάντα θέλουν βοήθεια.
-Της μαμάς μου; -Ναι.
-Δεν το έκανε εκείνη. -Τι δεν έκανε;
Μπίλι, της δίνεις αυτό, σε παρακαλώ;
Ναι.
Σε δούλεψε. Τράβα ξαναπροσπάθησε.
Όχι, Μέιζι, δεν το έκανε. Άκου κι εσύ.
Αυτή η γυναίκα είναι σχεδόν άγγελος.
Ήταν έτοιμη να το πάρει επάνω της.
Και τι θα κάνει με τις χελώνες η Μπίλι;
Θα τις μαθαίνει κολύμπι ή ν' αποφεύγουν τη σούπα;
Δεν απέσπασες ομολογία, δεν έχει Λέο για Μπίλι
-ούτε σαλάτα με μαγιονέζα για σένα. -Μα πέθανε ο μπαμπάς!
Έλεος! Ούτε στην κηδεία δεν ήρθες.
-Δεν έστειλες υπενθύμιση! -Γιατί ήταν κηδεία.
Και τα έκανα όλα μόνη μου. Όπως πάντα.
Πρέπει να εκμαιεύσω μόνη μου την ομολογία.
Μέιζι, η γυναίκα πεθαίνει.
Κυριολεκτικά πεθαίνει.
Καμία λαμογιά. Δεν έχει ούτε τον χρόνο ούτε τη συγκέντρωση.
Να χαρώ λαγωνικό. Τα πουλόβερ σ' έκαναν κακόγουστη.
Μιλάει ο τύπος που το μισό καλοκαίρι το 'παιζε CSI: Μουσκόκα
για το αγόρι του.
Προσπαθούσα να ξαναστήσω το λεμβοστάσιο για να με ξαναθέλει ο Ράιλι.
Μάθε από μένα και πάψε να θες να κλέψεις το σπίτι μιας ετοιμοθάνατης.
Μιλάει ο τύπος που θα μου το 'κλεβε πέρυσι.
Θεέ μου, δεν παλεύεσαι με τίποτα!
Γάμα τον Λέο. Θα βρω μόνος μου δουλειά στην Μπίλι.
-Εντάξει. -Ξέρω κόσμο.
Πάρε τις διαβητικές σταφίδες και δρόμο.
Όχι, δεν πάω πουθενά.
Η Μπίλι κι εγώ θα θρηνήσουμε τον μπαμπά μου.
Θα φάμε τη σαλάτα με μαγιονέζα, θα πιούμε τα βρομοκοκτέιλ
και θα σκορπίσουμε τις στάχτες του στο αποχωρητήριο, όπου ανήκουν,
και θα περάσουμε και τέλεια.
Είναι πραγματικά συναρπαστικό.
Εξήγησέ το μου αργά.
Παρότι η Μπίλι έχει τον ήλιο στον Αιγόκερο,
πρέπει να προσέχει πολύ.
Επειδή είμαι Ταύρος. Έτσι;
Που πανεύκολα η ξεροκεφαλιά φέρνει την παρορμητικότητα.
Μα αυτό οφείλεται στη Σελήνη στον Κριό.
-Πού είναι το αστείο; -Η Μπίλι
είναι Αιγόκερος, Κριός και Ταύρος.
Είδατε; Κατσίκα, ταύρος, κριάρι.
Ρε παιδιά! Όλα με κέρατα!
-Είναι κερατούκλω! -Κερατούκλω.
Αυτό πίνεις τόση ώρα;
Η "μάνα" ήθελε κάτι ανεβαστικό.
Είναι ανήλικη, μαμά.
Το καναδέζικο 17 είναι το ευρωπαϊκό έξι.
Τότε μαθαίνουν στα παιδιά την υπεύθυνη κατανάλωση αλκοόλ.
-Μήπως το δηλητηρίασες; -Το ποτό για τη μητέρα μου;
Κάτσε, όντως κολλάει.
Μου έβαλε γάλα στον καφέ πέρυσι, παρότι ήξερε ότι έχω
σύνδρομο ευερέθιστου εντέρου.
Το μόνο δηλητήριο είναι το ρούμι.
Δεν το χάφτω. Πρέπει να το πιεις.
Καλά.
-Ευχαριστημένος; -Όχι. Η κόρη μου είναι μεθυσμένη,
φτιαγμένη μ' ένα θανάσιμο μίγμα από καφεΐνη και ρούμι.
Πάμε για αποτοξίνωση.
-Πάμε. -Μα ρίχνει αστραπές έξω!
Εμείς θα γίνουμε αστραπή!
ΦΟΡΕΣΤ ΠΑΡΤΙ ΣΤΕΓΝΩΜΑΤΟΣ;
Η ηλεκτροπληξία μπορεί να με σώσει!
Στάσου, όχι!
Κανείς δεν θα φύγει αν δεν κοπάσει η καταιγίδα!
Και τώρα ας ξεκινήσει η τελετή.
Η αποψινή βραδιά ανήκει στον Ντέρικ, όχι στους αιδοίων μονολόγους σου, Τζάστιν.
Ήταν δύσκολη μέρα για όλους.
Ας μοιραστούμε όλοι από μια ανάμνηση για τον μπαμπά.
Εντάξει, ξεκινάω εγώ.
Δεν χρειάζεται να 'σαι δυνατή για μας.
Άσε με να πάρω εγώ το βάρος.
Ο μπαμπάς πέθανε ξαφνικά, δεν πρόλαβε να φύγει με ήσυχη συνείδηση.
Μα ξέρω ότι αυτό θα ήθελε για όλους μας πριν να είναι πολύ αργά.
Μαμά, δεν είναι κρυφό ότι είχες καρδιά αγκινάρα. Το ίδιο κι ο μπαμπάς.
Ζητώ συγγνώμη για τα πολλά,
μα πάρα πάρα πάρα πολλά θερινά του ειδύλλια στο λεμβοστάσιο.
Ξέρω ότι γι' αυτό το έκαψες.
Έλεος! Μέιζι, η γυναίκα είναι αθώα.
Γιατί δεν μπορείς να το πιστέψεις;
Θέλω μόνο να πεθάνει με καθαρή συνείδηση.
Είμαι κι εγώ άπιστη! Φίλησα δύο άτομα. Δεν το ελέγχω!
Κάποτε φασώθηκα με ολόκληρη ομάδα κρίκετ. Όλα καλά.
-Χαλάρωσε. -Καλά.
Γιατί νομίζεις ότι έκαψα το λεμβοστάσιο, Μέιζι μου;
Τα τετράδυμα σ' έχουν σε βίντεο να μπαίνεις πριν από τη φωτιά.
Ώστε δεν γίνεται έρευνα για τη φωτιά, έτσι;
Αυτή μ' έβαλε!
Αυτή πιστεύει ότι το έκαψες για αποζημίωση.
Φορούσες το καρό πουκάμισο της Κλερ, ίδιο με του Ράιλι,
γιατί νόμιζες ότι δεν θα σε καταλάβαιναν.
Και νομίζεις ότι επειδή πεθαίνεις από μυστηριώδη νόσο,
είσαι υπεράνω πάσης υποψίας.
Καλά. Με τσάκωσες.
Όχι, όχι.
Ξαναμπήκα στο λεμβοστάσιο...
για να πάρω το μπλέντερ που έκανα δώρο στον Τζάστιν.
Δικό μου είναι το μπλέντερ μέσα;
Γαμήλιο δώρο για γάμο που δεν έγινε.
-Παραλίγο! -Μισό!
Την είδα απ' έξω να το κρατάει.
Μαζί με πάπλωμα, συσκευή ανθρακούχου,
φριτέζα, σετ φοντί.
Φτάνουν οι ομολογίες, γλύκα.
Αυτή σ' έβαλε να τα πεις, με τα μαγικά της;
Έλεος, ρε Μέιζι, σταμάτα!
Η μητέρα σου είναι πολλά πράγματα. Κλέφτρα και ψεύτρα.
Μα δεν είναι μάγισσα.
Κι όσο κι αν θέλουμε όλοι να ισχύει, κανείς δεν έκαψε το λεμβοστάσιο.
Ατύχημα ήταν. Ένα πραγματικά απαίσιο ατύχημα.
Ας πάψουμε να τρέχουμε να ξεφύγουμε απ' την αλήθεια...
Όλοι τρέξαμε.
Θεέ μου, νομίζω ότι μου ήρθε επιφοίτηση.
Έτρεξες μακριά μου όταν δήλωσα τις προτιμήσεις μου κι έδωσα την Μπίλι.
Και τώρα τρέχω εγώ μακριά απ' όποιον μ' αγαπά,
ώστε να μην τρέξουν μακριά μου πρώτοι εκείνοι!
Θεέ μου! Γι' αυτό έτρεξα μακριά απ' τον Ράιλι! Είμαι τόσο σοφός!
Πάμε στον απόπατο να σκορπίσουμε τις στάχτες.
Το μόνο που σκορπίζουμε εδώ είναι μαλακίες.
Ίσως δεν έκαψες εσύ το λεμβοστάσιο,
αλλά δεν πεθαίνεις από αρρώστια. Σταμάτα να το κρύβεις!
Ως κάποιος που έχει λύσει το βαθύ γονεϊκό τραύμα...
Προ ολίγου;
Αρκετά ώστε να ξέρω ότι πρέπει να τη συγχωρέσεις,
όπως κι εγώ τον μπαμπά μου.
Θα μείνει στο δοχείο μέχρι να μάθω την αλήθεια!
-Η αλήθεια είναι ότι τα μαζεύεις όλα μέσα. -Όχι δα!
Στα εννιά της, κράτησε τη σκωληκοειδίτιδά της για ώρες.
Γιατί περίμενα εσένα να με πας στο νοσοκομείο.
Άφησα λεφτά για ταξί.
Αυτό κάνεις. Τα κρατάς όλα μέσα.
Ώσπου μια μέρα, ξεσπάνε.
Ακριβώς. Γι' αυτό έσπασε η σκωληκοειδίτιδά σου.
Εμένα κατηγορείς;
Απλώς λέω ότι θα μπορούσες να την έχεις ακόμη,
αν το κατάπινες κι αφηνόσουν.
Να το κατάπινα;
Άνετα! Χρόνια τώρα καταπίνω τις μαλακίες σου.
Θες να με δεις ν' αφήνομαι;
Άσπρο πάτο, κουφάλες!
Μπαμπά!
Δεν είναι ο μπαμπάς σου.
Μόλις έφαγε τον παππού Ντέρικ;
-Η σκόνη πρωτεΐνης του Βίκτορ είναι. -Είπες ψέματα για την τέφρα του;
Κι ότι φαρμάκωσα τα ποτά σας.
Έβαλα απ' το κάβα κάβα της μαμάς.
-Κάβα κάβα; -Ένα ήπιο ψυχοδραστικό.
-Για τη διαχείριση πόνου. -Την κάνει σούπερ φλύαρη.
Σκέφτηκα ότι θα βοηθούσε να αποσπάσεις ομολογία.
-Έπρεπε να το ανακατέψεις με χασίς. -Δεν το πιστεύω ότι με δηλητηρίασες πάλι.
Εσένα; Εγώ τι να πω;
Αντί να μου βρεις δουλειά, ναρκώθηκα.
Όλοι κάνουμε λαθάκια.
Μια φορά ρώτησα κάποιον στο άσχετο
αν η Μέιζι πήγε με τον Ντέρικ για να πάρει το σπίτι.
Κι εκείνη η φήμη ξέφυγε τελείως!
Τι;
Ώστε έτσι ξεκίνησε η φήμη.
Μια χαρά φαίνονται. Πρέπει να είναι γενική διακοπή.
Καλύτερα να βάλουμε μπροστά τη γεννήτρια.
Όχι. Μόλις δουν φως, θα έρθουν οι γείτονες
για να αποθηκεύσουν τα περίεργα κρέατά τους.
Ψάξε εκεί μέσα για φακούς. Η μαμά όλο μετακινεί τα πάντα.
Μήπως είδες πού έβαλε ένα σετ φοντί ή μια παπλωματοθήκη;
Σωστά. Το συζητάμε αργότερα αυτό.
ΦΟΡΕΣΤ - ΜΕ ΤΗΝ ΚΑΤΑΙΓΙΔΑ ΝΙΩΘΩ ΟΤΙ ΠΑΙΖΩ ΣΕ ΘΡΙΛΕΡ - ΣΩΣΕ ΜΕ
ΑΪΒΙ ΣΥΓΓΝΩΜΗ ΑΝ ΣΕ ΦΡΙΚΑΡΑ
Ωραίο το στιλάκι σου.
Όσο τους αγνοείς, τόσο λυσσάνε.
Δεν γίνεται για πολύ ακόμη.
Πώς δεν γίνεται;
Μια φορά είχα στο περίμενε έναν μήνα τον Μουρακάμι και τον Τζόνι Ραμόουν
με την υπόσχεση ενός μυστικού ταξιδιού στη Μαγιόρκα.
Δεν ήταν αδέλφια.
Ναι, αυτό μπορεί να γίνει φρικτό.
Πώς να διαλέξω τον έναν χωρίς να πληγώσω τον άλλο;
Όταν ακούς την καρδιά σου, υπάρχουν απώλειες.
Καλώς ή κακώς, αυτό είναι το ωραίο.
Ωραίο δεν είναι να ζεις μετανιώνοντας.
Γι' αυτό ομολόγησες ότι ξεκίνησες τη φήμη για τη Μέιζι;
Δεν μετανιώνω γι' αυτό.
Αυτό τη δίδαξε να αγνοεί τις βλακείες του κόσμου.
-Την έκανε αδίστακτη. -Την έκανε παρανοϊκή.
Σχεδίασε όλη αυτήν τη βραδιά
για να ομολογήσεις ένα έγκλημα που δεν έκανες καν.
Δεν το έκανες εσύ,
σωστά;
Μακάρι να το έκανα.
Μόνο για να χαρεί εκείνη.
Παντρεύτηκα έναν βαρετό γιατρό και περνούσα τα καλοκαίρια σ' αυτήν τη γούβα
αντί να περιοδεύω με τους The Kinks.
Όλα για χάρη της.
Τι άλλο θέλει πια;
Μια συγγνώμη ίσως;
Ο Ντέρικ άφησε το σπίτι στην προγονή του κι όχι στη γυναίκα του.
Εκείνη πρέπει να ζητήσει συγγνώμη.
Το άφησε στην οικογένειά του.
Μάλλον συμπεριλαμβάνεσαι κι εσύ.
"Κολλαγόνο βοοειδών";
Προωθείς και ζωντανά;
Για τη σκόνη πρωτεΐνης του Βίκτορ.
Τελικά, πού πασπάλισες τις αληθινές στάχτες του μπαμπάκα;
Στην αγαπημένη του διαδρομή 5 χλμ. στη λίμνη.
Πάντα έπιανε πολύ χώρο.
Το γαμήλιο δώρο μου!
Δεν σε πειράζει, αλήθεια;
Η κουλή φήμη της μαμάς σου.
Κι εγώ το ίδιο θα 'πρεπε να σε ρωτήσω.
Το ότι πήγα μαζί του για το σπίτι ήταν η αγαπημένη σου θυματοποίηση.
Ναι, αλλά δεν το πίστεψα ποτέ. Όχι ιδιαίτερα.
Μη σκας για μένα. Μια ζωή διαψεύδω τα ψέματα της μαμάς.
Ως κάποιος που το έχει δουλέψει...
Πριν από 20 λεπτά;
...ξέρω πόσο δύσκολο είναι να αφήσουμε πίσω το παρελθόν μας.
Μιλάνε το ρούμι και το κάβα.
Δεν κρίνουμε τους μεγάλους δασκάλους.
Έψαχνα τον εμπρηστή για να μην ψάξω τον εαυτό μου.
-Κι έχω την ταπεινότητα να παραδεχτώ... -Φτιαγμένος!
...ότι αν θέλω να ξαναγαπήσω, θα πρέπει να δουλέψω με τον εαυτό μου.
Τα έκανα μαντάρα με τον Ράιλι, αλλά εσύ έχεις ευκαιρία με τη μαμά σου.
Έχεις δίκιο!
Εγώ το δούλεψα!
Γι' αυτό είμαι πολύ καλύτερα απ' όλους.
Πήδηξες ένα βήμα.
Ξεπέρασα τη φήμη της μαμάς κι έγινα η μακροβιότερη πρόεδρος του λεμβοστασίου!
Έχει μόνο τη δύναμη που της δίνω εγώ.
Ώρα να πάρω πίσω αυτό που δικαιωματικά μου ανήκει
και να γίνω η γαμάτη θεά που είμαι!
Κι εκείνη είπε "Εγένετο φως!"
Αυτό ήταν για τον Ντέρικ.
Είχε τους ιδρωτοποιούς αδένες βολιβιανού γαϊδάρου.
Δεν τη φορούσε. Ίσως αν το έκανε, να ήταν εδώ τώρα.
Τη δίνω σ' εσένα.
Είθε να σε βοηθήσει να βλέπεις πιο καθαρά όταν το σκας.
Δεν είναι το καλύτερό σου. Λιγάκι...
Αυτό ήταν του Ντέρικ.
Χρησιμοποίησέ το για ν' ακούς την καρδιά σου.
Και του Τζάστιν.
Ο Ντέρικ είχε αρρυθμία.
Αν δεν πάει από τρέξιμο, θα πάει από καρδιά.
Μακάρι ο μάγος να 'χε μια καρδιά και για σένα!
Εμποδίζει αυτό. Δεν μου δίνεις...
Όχι, όχι, δεν πειράζει. Μπορώ.
Θα πάρω τον πελάτη μου αύριο για τη δουλειά της Μπίλι.
Και τα χελωνάκια του Λεονάρντο;
Βασικά, λέω να απολαύσω το υπόλοιπο του καλοκαιριού.
Σ' ευχαριστώ, όμως.
Βασικά, ο Όπαλ μισεί τις συστατικές επιστολές, οπότε...
Λοιπόν, καλύτερα να... Πάρε το σετ φοντί.
Ευχαριστούμε πολύ για μια υπέροχη βραδιά.
Και που τιμήσαμε τον μπαμπά όπως θα ήθελε.
Μεθυσμένοι και πικρόχολοι.
Καληνύχτα.
Πάω να καθαρίσω το ψυγείο.
Θα έρθει η Πορνίν με ρολό κιμά απ' το 2011.
Έχω και για σένα ένα δώρο, αγάπη μου.
Εντάξει.
Θα ήθελα να ζητήσω συγγνώμη.
Για εκείνη τη φήμη. Λυπάμαι αν σε πλήγωσε.
Μα για να διαδοθεί τόσο γρήγορα, ο κόσμος το σκεφτόταν ήδη.
Επίσης, σε συγχωρώ που πίστεψες ότι έκαψα το λεμβοστάσιο.
Ξέρω ότι λυπάσαι που δεν με παίρνει κανένα περιπολικό.
Μα τώρα δεν θα χασομεράς
με όσους πίστευαν ότι πήγες με τον άντρα μου.
Θα εστιάσουμε στα σημαντικά.
-Σ' εμένα. Και σ' εσένα. -Δεν υπάρχει εσύ κι εγώ.
Μόνο εσύ κι αυτό που θέλεις.
Ίσως το θεατράκι σου να έπεισε τη λίμνη
να ξεφορτωθεί το λεμβοστάσιο, αλλά εγώ θα το επαναφέρω.
Κι έχω βαρεθεί να παίρνεις συνέχεια ό,τι μου ανήκει.
Αν έμαθα κάτι από σένα, αυτό είναι πώς να νικάω.
Κι η Μέιζι πάντα νικάει, γαμώτο.
Σίγουρα δεν σε πειράζει που δεν θα δουλέψω;
Πλάκα κάνεις; Φουσκώνω από υπερηφάνεια.
Έχει τίμημα η δουλειά με τη Μέιζι.
Συνήθως τη φοροδιαφυγή.
Τι θα πούμε στους γονείς σου, όμως;
Νομίζουν ότι είμαι στην Parks Canada.
Μέχρι να με ειδοποιήσουν από δουλειά, λοιπόν, δεν λέμε τίποτα,
διαφορετικά θα με παρατήσουν κι άλλοι γονείς.
Ξέρεις ότι δεν φταις εσύ που με παράτησε ο μπαμπάς μου, έτσι;
Αλληλοπαρατηθήκαμε.
Το ξέρω.
Πόσο ήσουν, έναν χρόνο μεγαλύτερός μου;
Σωματικά. Συναισθηματικά, βαριά 14.
Δεν ξανατρέχω μακριά από αγαπημένους επειδή φοβάμαι μην τρέξουν πρώτοι.
Εκτός αν τους έχουν δαγκώσει ζόμπι.
-Δεν θα ακρωτηρίαζες; -Λάθος πρωτάρη.
Είδες; Αυτό αγαπώ σ' εσένα.
Ξέρεις πότε να φύγεις, πότε να παλέψεις.
-Μέχρι να μου γυρίσει μπούμερανγκ. -Δεν κρίνουμε τους μεγάλους δασκάλους.
Πάω για την αλληλογραφία.
Έγινε.
Ποτέ δεν θα έτρεχα μακριά σου.
ΜΠΙΛΙ - ΔΕΝ ΣΕ ΑΠΟΦΕΥΓΩ. ΕΙΧΑ ΚΑΤΙ ΟΙΚΟΓΕΝΕΙΑΚΟ. ΝΑ ΤΑ ΠΟΥΜΕ
Δεν έχω καταλάβει αυτό το περίεργο μεταλλικό δαχτυλίδι,
αλλά βρήκα αυτά εδώ τα πιρούνια.
ΑΪΒΙ ΠΟΤΕ;
Έχει διάφορα δοχεία για να βουτάς σε σοκολάτα, τυρί...
ΜΠΙΛΙ ΜΠΟΡΕΙΣ ΑΥΡΙΟ;
ή ό,τι άλλο γίνεται φοντί.
Έχω να το δω απ' το κολέγιο. Ξέχασα να το χρησιμοποιώ.
Ωραίο το κεραμικό, όμως. Βαρύ.
ΙΑΤΡΙΚΑ ΑΘΛΗΤΙΚΑ ΕΡΓΑΣΤΗΡΙΑ ΜΟΧΕΜΠΙ ΑΠΟΡΡΗΤΟ
Σκέψου όλα όσα...
Απόδοση διαλόγων: Εύα Τανταλίδου
Επιμέλεια: Αγγελική Πανοτάρα